27. ΝΟΜΟΣ υπ’ αριθ. 4034 της 9/15 Φεβρ. 1960 Περί κοπής μεταλλικών κερμάτων των είκοσι δραχμών και κυρώσεως της από 23ης Δεκ. 1959 συμβάσεως μεταξύ του Δημοσίου και της Τραπέζης της Ελλάδος. Άρθρ.1.-Κυρούται και έχει νόμιμον ισχύν η από 23 Δεκ. 1959 σύμβασις μεταξύ του Ελληνικού Δημοσίου και της Τραπέζης της Ελλάδος έχουσα ούτω: Σύμβασις Μεταξύ του Ελληνικού Δημοσίου εφ’ ενός, εκπροσωπουμένου υπό του επί των Οικονομικών Υπουργού κ. Κωνσταντίνου Παπακωνσταντίνου, και της Τραπέζης της Ελλάδος αφ’ ετέρου, εκπροσωπουμένης υπό του Διοικητού αυτής κ. Ξενοφώντος Ευθ. Ζολώτα, συνωμολογήθησαν τα επόμενα: Άρθρ.5.-1.Πάσα διάταξις αντιτιθεμένη εις το παρόν καταργείται. 2.Δια Β.Δ/των εκδιδομένων προτάσει του Υπουργού των Οικονομικών ρυθμίζεται πάσα λεπτομέρεια αφορώσα την εκτέλεσιν του παρόντος. 3.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Άρθρ.1.-1.Η Τράπεζα της Ελλάδος παραιτείται του εκ των άρθρ. 3 και 56 εδάφ. 1 του Καταστατικού αυτής απορρέοντος δικαιώματος όπως εκδίδη τραπεζικά γραμμάτια ονομαστικής αξίας είκοσι δραχμών και αναγνωρίζει δικαίωμα εις το Δημόσιον, όπως εκδίδη μεταλλικά κέρματα ονομαστικής αξίας δραχμών είκοσιν. 2.Η ονομαστική αξία των υπό έκδοσιν μεταλλικών κερμάτων των είκοσι δραχμών δεν δύναται να υπερβή τας τριάκοντα δραχμάς κατά κεφαλήν του πληθυσμού, ως προκύπτει ούτος εκ των στοιχείων της Στατιστικής Υπηρεσίας του Κράτους. 3.Τα εικοσάδραχμα μεταλλικά κέρματα είναι νόμιμον χρήμα δια ποσά μη υπερβαίνοντα τας χιλίας δραχμάς. 4.Τα ως άνω αναφερόμενα όρια χρήσεως κερμάτων των είκοσι δραχμών ως νομίμου χρήματος δεν ισχύουσι δια τα εξ αυτών προσαγόμενα εις τα Δημόσια Ταμεία και την Τράπεζαν της Ελλάδος και τα Υποκαταστήματα αυτής, ήτις υποχρεούται να δέχεται εις κατάθεσιν ή τρεχούμενον λογαριασμόν ταύτα δι’ οιονδήποτε ποσόν υπό τους περιορισμούς των άρθρ. 8 και 10 του δια του Νόμ. 3424 κυρωθέντος Ν.Δ. της 10 Νοεμ. 1927. Άρθρ.2.-Τα περί ων ο λόγος μεταλλικά κέρματα των είκοσι δραχμών θα παραδοθώσιν υπό του Δημοσίου εις την Τράπεζαν της Ελλάδος, ήτις θα φροντίση να τεθώσι εις κυκλοφορίαν το ταχύτερον καθ’ όλην την Χώραν, ως ακριβώς εγένετο και δια τα από του έτους 1954 και εντεύθεν τεθέντα εις κυκλοφορίαν και ήδη κυκλοφορούντα μεταλλικά κέρματα ονομαστικής αξίας δέκα δραχμών και κάτω. Άρθρ.3.-1.Τα ήδη εν κυκλοφορία τραπεζικά γραμμάτια της Τραπέζης της Ελλάδος ονομαστικής αξίας είκοσι δραχμών θα εξακολουθήσωσι κυκλοφορούντα μέχρις ότου, τιθεμένων εις κυκλοφορίαν των μεταλλικών κερμάτων του Δημοσίου των είκοσι δραχμών, καταστή δυνατόν χωρίς να δυσχερανθούν αι συναλλαγαί, να ορισθή παρά της Τραπέζης προθεσμία εντός της οποίας θ’ αρθούν της κυκλοφορίας. 2.Τα της άρσεως εκ της κυκλοφορίας των Τραπεζικών γραμματίων ονομαστικής αξίας δραχμών είκοσι ρυθμίζονται κατά το άρθρ. 68 του Καταστατικού της Τραπέζης της Ελλάδος. Άρθρ.4.-Υπολογιζομένου ότι δια να τεθώσιν εις κυκλοφορίαν τα μεταλλικά κέρματα των δραχμών είκοσι με αντίστοιχον άρσιν εκ της κυκλοφορίας κατά τ’ ανωτέρω των ήδη κυκλοφορούντων τραπεζικών γραμματίων των είκοσι δραχμών θα απαιτηθή χρονικόν διάστημα περίπου δύο ετών από σήμερον, η Τράπεζα της Ελλάδος αναλαμβάνει την υποχρέωσιν να μεταφέρη εις πίστωσιν του λογαριασμού «Ελληνικόν Δημόσιον Συγκέντρωσις Εισπράξεων και Πληρωμών» εκ του προϊόντος της κυκλοφορίας των μεταλλικών κερμάτων των δραχμών είκοσι κατά μεν το έτος 1960 δραχ. 200.000.000 κατά δε το έτος 1961 το υπόλοιπον του ανοιχθησομένου λογαριασμού «Ε.Δ Προϊόν εκ κυκλοφορίας μεταλλικών κερμάτων δραχμών είκοσιν εκδόσεως 1960». Άρθρ.5.-1.Η παρούσα συνετάγη εις διπλούν και έλαβον έκαστος των συμβαλλομένων ανά εν πρωτότυπον. 2.Η ισχύς της παρούσης άρχεται από της υπογραφής της, κυρωθήσεται δε δια Νόμου και εγκριθήσεται υπό της Γενικής Συνελεύσεως των Μετόχων της Τραπέζης της Ελλάδος. Άρθρ.2.-Παρέχεται δια του παρόντος Νόμου η έγκρισις όπως δι’ αποφάσεως της Γενικής Συνελεύσεως των Μετόχων της Τραπέζης της Ελλάδος τροποποιηθώσιν αι ακόλουθοι διατάξεις του Καταστατικού αυτής προς προσαρμογήν τούτου προς τας διατάξεις της κυρουμένης συμβάσεως από της δημοσιεύσεως του παρόντος. α)Εν τω άρθρ. 3 του καταστατικού η φράσις «ουχί ανωτέρας των δέκα δραχμών» αντικαθίσταται δια της φράσεως «ουχί ανωτέρας των είκοσι δραχμών». β)Εν άρθρ. 56 του καταστατικού το εδάφ. 1 αντικαθίσταται δια του ακολούθου «1. Να εκδίδη Τραπεζικά γραμμάτια ονομαστικής αξίας είκοσι δραχμών και κάτω». (Μετά την σελ. 18,01) Σελ. 18,03 Κέρματα 26.Α.γ.27 Άρθρ.3.-1.Η ονομαστική αξία των μεταλλικών κερμάτων των είκοσι δραχμών δεν δύναται να υπερβή τας δραχμάς τριάκοντα κατά κεφαλήν πληθυσμού των δε λοιπών τας δραχμάς πεντήκοντα. 2.Η Τράπεζα της Ελλάδος υποχρεούται να μεταφέρη το προϊόν εκ της μεθ’ εκάστην απογραφήν του πληθυσμού αυξήσεως της κυκλοφορίας των μεταλλικών κερμάτων εις πίστωσιν του λ/σμού «Ελληνικόν Δημόσιον συγκεντρώσεως εισπράξεων και πληρωμών» εντός του έτους της ενεργείας της απογραφής. Άρθρ.4.-Δια Δ/των εκδιδομένων προτάσει του Υπουργού των Οικονομικών ορίζονται τα της εκδόσεως, συνθέσεως, βάρους, διαστάσεων, ανοχής, τύπου  κλπ. και τα αφορώντα τον έλεγχον, την διαχείρισιν και την ανταλλαγήν των μεταλλικών κερμάτων. Δι’ αποφάσεων του Υπουργού των Οικονομικών εγκρίνεται πάσα σχετική δαπάνη δια την έκδοσιν και κυκλοφορίαν των μεταλλικών κερμάτων των είκοσι δραχμών, αναγραφομένων τω σχετικών πιστώσεων εις βάρος του Προϋπολογισμού των εξόδων του Υπουργείου των Οικονομικών. 